Mungelu wabaya ŵanthu 185,000 a ku Asiriya (35-37)
19 Fumu Hezekiya yati yavwa ŵaka venivi, yingukeruwa vakuvwala vaki ndi kuvwala chigudulu ndipu yinguluta munyumba yaku Yehova.+2 Pavuli paki, Hezekiya wangutuma Eliyakimu yo wawoneriyanga nyumba,* Shebina mlembi, kweniso ŵara ŵa asembi kuti aluti kwa mchimi Yesaya+ mwana waku Amozi. Ŵanthu yaŵa anguvwala vigudulu.3 Yiwu angukambiya Yesaya kuti: “Hezekiya wakamba kuti, ‘Ili ndi zuŵa la suzgu, la kuchenyeka* ndipuso la chilengesu; pakuti nthumbu zayuka kuti ŵana aweku,* kweni palivi nthazi zakuŵabaliya.+4 Panyaki Yehova Chiuta waku wavwengi mazu ngosi ngaku Rabishaki, yo ambuyaki fumu ya ku Asiriya amutuma kuti wazinyozi Chiuta wamoyu,+ ndipu wamumbengi mulandu chifukwa cha mazu ngo Yehova Chiuta waku wavwa. Sonu pemphera+ mumalu mwa ŵanthu wo ajaku, wo ŵeche amoyu.’”5 Mwaviyo, ateŵeti a Fumu Hezekiya anguluta kwaku Yesaya,+6 ndipu Yesaya wanguŵakambiya kuti: “Ambuyamwi mukaŵakambiyi kuti, ‘Yehova wakamba kuti: “Ungawopanga cha+ chifukwa cha mazu ngo wavwa, mazu ngo ateŵeti a fumu ya ku Asiriya andinyoza nangu.+7 Ini ndiŵikengi maŵanaŵanu mumutu mwaki,* ndipu iyu wavwengi uthenga ndi kuwere mucharu chaki. Ini ndimubayisengi ndi lipanga mucharu chaki.”’”+8 Rabishaki wati wavwa kuti fumu ya ku Asiriya yatuwaku ku Lakishi,+ wanguwere kwaku iyu, ndipu wangusaniya kuti yichita nkhondu ndi tawuni ya Libina.+9 Pa nyengu iyi, fumu yinguvwa vakukwaskana ndi Tirihaka fumu ya ku Ifiyopiya kuti: “Iyu waza kuti wazichiti namwi nkhondu.” Sonu iyu yingutuma ŵanthu+ kwaku Hezekiya, ndipu yinguŵakambiya kuti:10 “Hezekiya fumu ya ku Yuda mukamukambiyi kuti, ‘Ungazomerezanga cha kuti Chiuta waku yo utimuthemba wakupusiki mwakukukambiya kuti: “Yerusalemu waperekekengi cha mu janja la fumu ya ku Asiriya.”+11 Awona! Yiwi wavwa vo mafumu nga ku Asiriya ngakuchitiya vyaru vosi, pakuti ngakuvinanga.+ Kumbi yiwi pe wija utaskikengi?12 Kumbi achiuta a mitundu yo apapi ŵangu akali akuyibwanganduwa, anguyitaska? We pani Gozani, Harani,+ Rezefi, kweniso ŵe pani ŵanthu a ku Edeni wo ajanga ku Telu-asa?13 Ye pani fumu ya ku Hemati, fumu ya ku Aripadi, fumu ya matawuni nga ku Sefaravayimu, fumu ya ku Hena ndi fumu ya ku Iva?’”+14 Hezekiya wangulonda makalata kujanja la ŵanthu wo angupinga uthenga ndipu wangungaŵerenga. Pavuli paki, Hezekiya wangukwere kunyumba yaku Yehova, ndipu wangungatambasuwa* pa masu paku Yehova.+15 Sonu Hezekiya wangwamba kupemphera+ pa masu paku Yehova kuti: “Yehova, Chiuta wa ku Isirayeli, yimwi muja pampandu waufumu pachanya* pa akerubi,+ yimwi pe ndimwi Chiuta yija wauneneska wa maufumu ngosi nga pacharu chapasi.+ Mukupanga kuchanya ndi charu chapasi.16 Khazaniku gutu linu yimwi Yehova, ndipu vwani!+ Julani masu nginu+ yimwi Yehova, ndipu wonani! Vwani mazu ngo Senakeribu watumiza ngakunyoza yimwi Chiuta wamoyu.17 Yimwi Yehova, mbuneneska nadi kuti mafumu nga ku Asiriya ngabwanganduwa mitundu limoza ndi vyaru vawu.+18 Kweniso achiuta a mitundu yeniyi aŵaponya pamotu, chifukwa ŵenga achiuta cha,+ kweni ntchitu za manja nga ŵanthu,+ vimiti kweniso mya. Ndichu chifukwa chaki aŵabwanganduwa.19 Kweni sonu yimwi Yehova Chiuta widu, chondi titaskeni mu janja laki, kuti maufumu ngosi nga pacharu chapasi ngaziŵi kuti yimwi mwija ndimwi Chiuta, a Yehova.”+20 Sonu Yesaya mwana waku Amozi wangutumiziya Hezekiya uthenga wakuti: “Yehova Chiuta waku Isirayeli wakamba kuti, ‘Ini ndavwa pempheru lo wapemphera+ kwaku ini lakukwaskana ndi Fumu Senakeribu ya ku Asiriya.+21 Yehova wakamba mazu yanga ngakususkana ndi iyu:“Mwana munthukazi wa ku Ziyoni yo ndi mwali, watikunyoza, iyu watikuseka.Mwana munthukazi wa ku Yerusalemu watikupukunyiya mutu.22 Ndiyani yo wamunena ndipuso kumunyoza?+Ndiyani yo yiwi wamulongolore mwakudaniriza+Ndipuso ndiyani yo yiwi wamuyunuskiya masu ngaku ngakujikuzga?Wachitiya Mtuŵa waku Isirayeli!+23 Kuziya mwa ŵanthu wo watuma,+ wanyoza Yehova+ ndi kukamba kuti,‘Mwakugwiriskiya ntchitu wumba wa magaleta ngangu ngankhondu,Ndikwerengi mapiri ngatali,Mpaka kuvigaŵa vakutali ukongwa va ku Lebanoni.Ndidumuwengi vimiti vaki vitalivitali va sidara,* kweniso vimiti vaki vamampha va junipa.Ndiserengi muthundu laki la kutali, ndipuso mulisuwa laki lakukho* ukongwa.24 Ndikumbengi visimi ndi kumwa maji ngachilendu;Ndiphwisengi timisinji tosi ta* ku Ijipiti ndi maphazi ngangu.’25 Kumbi ukuvwa cha? Kutuwa kali ukongwa, ndikusimikiza.*+Kutuwa mu mazuŵa ngo ngajumpha, ini ndikunozge* limu.+Kweni sonu ndifiskengi.+Yiwi ubwanganduwengi matawuni nga mipanda yakukho ndi kungasambusa milu ya mahami.+26 Ŵanthu wo aja mumatawuni ngenanga asoŵengi pakuko;Yiwu achitengi mantha kweniso soni.Ŵanthu ŵenaŵa ajengi nge vakume vamudondu kweniso nge uteka wakubiriŵira,+Nge uteka wo we pachanya pa nyumba wo waŵawuka ndi mphepu ya kuvuma.*27 Kweni ndiziŵa umampha asani uja pasi, asani utuwa kubwalu, asani usere,+Ndipuso asani wandikwiyiya,+28 Chifukwa chakuti wandikwiyiya+ ndipuso kubangula kwaku kwavwika mumakutu mwangu.+Mwaviyo, ndiŵikengi mbeja yangu mumphunu mwaku, ndipuso ndimangengi vingwi vangu+ pamilomu yaku,Ndipu ini ndikuweziyengi munthowa yo unguziya.”+29 “‘Ichi ndichu chiŵengi chisimikizu kwaku yiwi:* Chaka chinu muryengi vo vimengi vija;* ndipu mu chaka chachiŵi, mwazamukurya mbewu zo zazamubuka pa vo vingume vija;+ kweni mu chaka chachitatu mwazamupanda mbewu ndi kukolola, kweniso mwazamulima minda ya mphereska ndi kurya vipasu vaki.+30 Ŵanthu a munyumba yaku Yuda wo aponengi, kung’anamuwa wo ajengeku,+ amengi misisi pasi ndi kupasa vipasu kuchanya.31 Pakuti mu Yerusalemu mwazamutuwa ŵanthu wo ajengeku, ndipu mu Phiri la Ziyoni mwazamutuwa ŵanthu wo aponengi. Yehova wa mizinda wachitengi venivi+ chifukwa cha phamphu laki.32 “‘Mwaviyo, Yehova wakamba ivi vakukwaskana ndi fumu ya ku Asiriya:+“Iyu wazengemu cha mutawuni iyi+Pamwenga kuponya muvu mwenimoPamwenga so kuyiyukiya ndi chishanguKweniso kuyizenge chimbumira kuti wachiti nayu nkhondu.+33 Iyu waweleriyengi kuziya munthowa yo wanguziya;Waserengemu cha mutawuni iyi,” Yehova ndiyu wakamba.34 “Ini ndivikiliyengi tawuni iyi+ kweniso ndiyitaskengi chifukwa chaku ndamweni+Kweniso chifukwa chaku Davidi mteŵeti wangu.”’”+35 Sonu mu usiku weniwuwa, mungelu waku Yehova wanguluta mumsasa wa asilikali a ku Asiriya+ ndi kubaya anthulumi 185,000. Ŵanthu ŵati ayuka ndi mlenjilenji, anguwona mathupi ngosi nga ŵanthu akufwa.+36 Mwaviyo Senakeribu fumu ya ku Asiriya wangutuwaku ndipu wanguwere ku Nineve+ ndi kuchija kweniko.+37 Senakeribu wachijikama munyumba* yaku Nisiroki chiuta waki, ŵana ŵaki anthulumi Adirameleki ndi Shareza angumubaya ndi lipanga+ ndipu anguthaŵiya kucharu cha Ararati.+ Pavuli paki, mwana waki Esari-hadoni+ ndiyu wanguja fumu mumalu mwaku iyu.
tum_Latn tum_Latn